
ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ

ЧЕЧИМ

	2023-жылдын «14» марты
	         № 27
	Москва шаары



Евразия экономикалык комиссиясынын Коллегиясынын айрым чечимдерине өзгөртүүлөрдү киргизүү жөнүндө

Евразия экономикалык бирлигинин Бажы кодексинин 105-беренесинин 5-пунктуна жана 120-беренесинин 3-пунктуна ылайык жана Евразия экономикалык комиссиясынын Кеңешинин 2021-жылдын 5-апрелиндеги № 7 «Евразия экономикалык бирлигине мүчө мамлекеттерде товарларды тышкы электрондук соода-сатык тармагында пилоттук долбоорду (эксперимент) жүргүзүүнүн айрым маселелери жөнүндө» тескемесинин 6-пунктунун «а» пунктчасынын үчүнчү абзацын ишке ашыруу максатында Евразия экономикалык комиссиясынын Коллегиясы чечти:
1. Евразия экономикалык комиссиясынын Коллегиясынын чечимдерине тиркемеге ылайык өзгөртүүлөр киргизилсин.
2. Ушул Чечим 2023-жылдын 1-октябрынан тартып күчүнө кирет. 


	Евразия экономикалык комиссиясынын Коллегиясынын төрагасы
	
М. Мясникович

ТИРКЕМЕ
Евразия экономикалык комиссиясынын Коллегиясынын 2023-жылдын 
14-мартындагы № 27 чечимине


[bookmark: _GoBack]Евразия экономикалык комиссиясынын 
Коллегиясынын чечимдерине киргизилүүчү
ӨЗГӨРТҮҮЛӨР

1. Евразия экономикалык бирлигине мүчө мамлекеттерде товарларды тышкы электрондук соода-сатык тармагында пилоттук долбоорду (эксперимент) жүргүзүүнүн алкагында (Евразия экономикалык комиссиясынын Коллегиясынын 2021-жылдын 3-августундагы 
№ 94 чечимине тиркеме) буга чейин бажы кампасы бажы жол-жобосуна жайгаштырылган электрондук соода-сатыктын товарларын ички керектөө үчүн чыгаруу бажы жол-жобосуна жайгаштырууда экспресс-жүктөр үчүн товарларга декларацияны толтуруунун өзгөчөлүктөрүндө:
а) 7-пункт төмөнкүдөй редакцияда баяндалсын:
«7. «Жөнөтүүчү (жалпы коштомо кагазы боюнча)» графасы толтурулбайт.»;
б) төмөнкүдөй мазмундагы 81-пункт менен толукталсын:
«81.  «Буга чейинки документ» графасы төмөнкүдөй өзгөчөлүктөрдү эске алуу менен толтурулат.
Графада булар көрсөтүлөт:
документтердин жана маалыматтардын түрлөрүнүн классификаторуна ылайык «09035» коду;
товарларга декларациянын (мындан ары – ТД) каттоо номери, ага ылайык электрондук соода-сатыктын товарлары буга чейин бажы кампасы бажы жол-жобосуна ылайык жайгаштырылган;
буга чейинки ТДда көрсөтүлгөн электрондук соода-сатыктын товарынын иреттик номери;
негизги жана кошумча өлчөө бирдигинен айырмаланган жана буга чейинки ТДнын 31-графасында көрсөтүлгөн өлчөө бирдигинде электрондук соода-сатыктын товарынын саны, мындай өлчөө бирдигинин шарттуу белгиси жана өлчөө бирдиктеринин классификаторуна ылайык анын коду;
буга чейинки ТДнын 41-графасында көрсөтүлгөн кошумча өлчөө бирдигинде электрондук соода-сатыктын товарынын саны, эгерде буга чейинки ТДнын 31-графасында негизги жана кошумча өлчөө бирдигинен айырмаланганы көрсөтүлбөсө, кошумча өлчөө бирдигинин шарттуу белгиси жана өлчөө бирдиктеринин классификаторуна ылайык анын коду;
негизги өлчөө бирдигинде электрондук соода-сатыктын товарынын брутто массасы (Беларусь Республикасы үчүн – нетто массасы), эгерде буга чейинки ТДнын 31-графасында да, 41-графасында да негизгисинен айырмаланган өлчөө бирдиги көрсөтүлбөсө, негизги өлчөө бирдигинин шарттуу белгиси жана өлчөө бирдиктеринин классификаторуна ылайык анын коду.
Ушул маалыматтар ЭЖТД түзүмүнүн тиешелүү реквизиттеринде электрондук документ түрүндө ЭЖТД көрсөтүлүүгө жатат, ал эми кагаз бетиндеги документ түрүндө ЭЖТД – тире «–» белгиси аркылуу.»;
в) 11-пункттун бешинчи абзацы «, иденттүү өлчөө бирдигинде, ага ылайык товар бажы кампасы бажы жол-жобосуна жайгаштырууда ТДда көрсөтүлгөн» деген сөздөр менен толукталсын.
2. Евразия экономикалык бирлигине мүчө мамлекеттерде товарлардын тышкы электрондук соода-сатыгы тармагында пилоттук долбоорду (экспериментти) өткөрүүнүн алкагында (Евразия экономикалык комиссиясынын Коллегиясынын 2021-жылдын 3-августундагы 
№ 95 чечимине тиркеме) товарларга карата декларациялоо жүзөгө ашырылган товарларга декларация тапшырганга чейин товарларды чыгаруу жөнүндө арызды толтуруунун өзгөчөлүктөрүнүн 11-пункту төмөнкүдөй редакцияда баяндалсын:
«11.  «Буга чейинки документ» 11-графасы төмөнкүдөй өзгөчөлүктөрдү эске алуу менен толтурулат.
Графада булар көрсөтүлөт:
документтердин жана маалыматтардын түрлөрүнүн классификаторуна ылайык «09035» коду;
товарларга декларациянын каттоо номери, ага ылайык электрондук соода-сатыктын товарлары буга чейин бажы кампасы бажы жол-жобосуна жайгаштырылган;
буга чейинки товарларга декларацияда көрсөтүлгөн электрондук соода-сатыктын товарынын иреттик номери;
негизги жана кошумча өлчөө бирдигинен айырмаланган жана буга чейинки товарларга декларациянын 31-графасында көрсөтүлгөн өлчөө бирдигинде электрондук соода-сатыктын товарынын саны, мындай өлчөө бирдигинин шарттуу белгиси жана өлчөө бирдиктеринин классификаторуна ылайык анын коду;
буга чейинки товарларга декларациянын 41-графасында көрсөтүлгөн кошумча өлчөө бирдигинде электрондук соода-сатыктын товарынын саны, эгерде буга чейинки товарларга декларациянын 31-графасында негизги жана кошумча өлчөө бирдигинен айырмаланганы көрсөтүлбөсө, кошумча өлчөө бирдигинин шарттуу белгиси жана өлчөө бирдиктеринин классификаторуна ылайык анын коду;
негизги өлчөө бирдигинде электрондук соода-сатыктын товарларынын брутто массасы (Беларусь Республикасы үчүн – нетто массасы), эгерде буга чейинки товарларга декларациянын 31-графасында да, 41-графасында да негизгисинен айырмаланган өлчөө бирдиги көрсөтүлбөсө, негизги өлчөө бирдигинин шарттуу белгиси жана өлчөө бирдиктеринин классификаторуна ылайык анын коду.
Ушул маалыматтар арыздын түзүмүнүн тиешелүү реквизиттеринде электрондук документ түрүндө арызда көрсөтүлүүгө жатат, ал эми кагаз бетиндеги документ түрүндө арызда – тире «–» белгиси аркылуу.
Электрондук соода-сатыктын товарлары менен буга чейинки товарларга декларациялардын каттоо номерлеринин ортосундагы байланыштар арыздын түзүмүнүн тиешелүү реквизиттеринин ортосундагы багыныңкы байланыштарды аныктоо аркылуу белгиленет.».

